F

3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

1.  น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์สำหรับ รถยนต์, รถตัก, รถไถ,
    รถบรรทุก และเครื่องจักรที่ใช้ในอุตสาหกรรมทุกชนิด

ตารางแสดงลักษณะผลิตภัณฑ์ของ น้ำมันหล่อลื่น

+----------------+--------------+----------------+--------------------+
| ชื่อผลิตภัณฑ์       | ขนาดบรรจุ     | ลักษณะการใช้งาน  | คุณสมบัติพิเศษ         |
+----------------+--------------+----------------+--------------------+
| 1. น้ำมันหล่อลื่น   | 1 -200 ลิตร   | หล่อลื่นระ        | ทนความร้อนได้สูงช่วยท  |
|                |              | บบเครื่องยนต์และช | ำความสะอาดเครื่องยนต์ |
| เครื่องยนต์       |              | ่วยระบายความร้อน |                    |
+----------------+--------------+----------------+--------------------+
| 2. น้ำมันไฮโดรลิค | 1 -200 ลิตร   | เป็นตัวกลา       | ป้องกันการสึกหรอและ   |
|                |              | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
+----------------+--------------+----------------+--------------------+
| 3. น้ำมันเกียร์    | 1 -200 ลิตร   | หล่อลื่นระบ       | สามารถรับแรงกดได้สูง  |
|                |              | บเฟืองส่งถ่ายกำลัง |                    |
+----------------+--------------+----------------+--------------------+
| 4. น้ำมันหล่อลื่น   | 0.7 - 200    | หล่อ            | ทนความร้อนได้สูงช     |
|                | ลิตร          | ลื่นเครื่องยนต์มอเต | ่วยทำความสะอาดเครื่อง |
| รถจักรยานยนต์    |              | อร์ไซด์ชนิด4จังหวะ |                    |
+----------------+--------------+----------------+--------------------+
| 5. น้ำมันเบรค    | 0.5 - 200    | เป็นตัว          | ทนความร้อนสูง        |
|                | ลิตร          | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
+----------------+--------------+----------------+--------------------+
| 6.             | 3 - 200 ลิตร  | น้ำมันหล่อลื่นเครื่อ  | -                  |
| น้ำมันเกรดธรรมดา |              | งจักรกลการเกษตร |                    |
+----------------+--------------+----------------+--------------------+

1.2 จาระบี เป็นสารหล่อลื่นกึ่งแข็งกึ่งเหลวไม่สามารถไหลเทได้หรือไหลเทได้ยาก
ทนต่อความชื้นความร้อน และแรงกระแทก เหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ จาระบี

+------------+----------------+---------------------+-----------------+
| ชื่อผลิตภัณฑ์   | ขนาดบรรจุ       | ลักษณะการใช้งาน       | คุณสมบัติพิเศษ      |
+------------+----------------+---------------------+-----------------+
| 1. จาระบี   | 0.25 – 185 กก. | ใช้กับงานที่มีรอบจัด      | เนื้อจะคงสภาพดีอ   |
|            |                | แรงกดสูงและอุณหภูมิสูง   | ยู่เสมอในขณะใช้งาน |
| เกรดสูง     |                |                     | และทนความร้อนได้ดี |
+------------+----------------+---------------------+-----------------+
| 2. จาระบี   | 0.25 – 185 กก. | สามารถจับติดผิวหน้าโล   | คุณภาพยอดเยี่ยมใน  |
|            |                | หะได้ดีในขณะที่เคลื่อนไหว | การป้องกันน้ำชะล้าง |
| เกรดธรรมดา |                | เพื่อป้องกันการสึกหรอ    | แ               |
|            |                |                     | ละเกาะติดโลหะได้ดี |
+------------+----------------+---------------------+-----------------+

1.3 แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ แบตเตอรี่

  -------------- -------------------------------------------------------- ---------------------------------------- ------------------------------------
  ชื่อผลิตภัณฑ์       ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่รถยนต์   รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ติดตั้งใช้งานได้ทันที,ไฟแรง,
                                                                                                                   ทนทานและมีอายุการใช้งานนานรับประกันลูกค้า
                                                                                                                   12-18 เดือน
  -------------- -------------------------------------------------------- ---------------------------------------- ------------------------------------

2. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น
ส่วนผลิตภัณฑ์แบตเตอรี่เป็นสินค้าที่มีอายุการใช้งานของตัวผลิตภัณฑ์เอง
ไม่มีผลกระทบจากฤดูกาลแต่อย่างใด

3. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

4. การตลาดและภาวะการแข่งขัน

4.1 นโยบายและลักษณะการตลาดของผลิตภัณฑ์

บริษัทประกอบธุรกิจและมีชื่อเสียงที่ดีมาตลอด 49 ปี
โดยบริษัทให้ความสำคัญต่อความพึงพอใจของลูกค้าเป็นหลัก
จึงเน้นการทำงานในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ

กลยุทธ์การแข่งขัน ที่บริษัทให้ความสำคัญอย่างสม่ำเสมอ คือ

1.  สินค้าต้องทันสมัยและหลากหลาย

2.  สินค้าต้องมีคุณภาพที่ได้มาตรฐานเป็นที่ยอมรับของลูกค้าแต่ละระดับ

3.  ต้องบริการลูกค้าให้ได้รับความพึงพอใจสูงสุดทั้งก่อนและหลังการขาย

4.  การบริหารข้อมูลภายในแบบเชื่อมโยงกันทุกหน่วยงานและเชื่อมโยงกับ 3
    บริษัทย่อยเพื่อความรวดเร็วและมีประสิทธิภาพ

5.  มีทีมวิจัยพัฒนาสภาวะการตลาดและการแข่งขันอย่างใกล้ชิดและต่อเนื่อง

6.  เป้าหมายของนโยบายราคาคือ ลูกค้าของบริษัทต้องแข่งขันกับคู่แข่งในตลาดระดับเดียวกันได้

7.  นโยบายส่งเสริมการขายโฆษณาและประชาสัมพันธ์ผ่านสื่อต่างๆอย่างต่อเนื่อง เพื่อให้ยี่ห้อสินค้า
    (Brand Royalty) ของบริษัทได้เข้าถึงกลุ่มลูกค้าเป้าหมายได้มากที่สุด

ลักษณะลูกค้า

1.  ลูกค้าในประเทศที่จำหน่ายผลิตภัณฑ์ต่อให้กับผู้บริโภค

2.  ลูกค้าที่นำผลิตภัณฑ์ไปเป็นส่วนหนึ่งของการประกอบธุรกิจเช่นผู้ผลิต,การเดินรถขนส่ง เป็นต้น

3.  ลูกค้าประเทศตามแนวชายแดน

4.  ลูกค้าต่างประเทศ

ลูกค้าสำคัญ บริษัทให้ความสำคัญกับลูกค้าทุกรายเท่าเทียมกัน
บริษัทไม่มีลูกค้ารายหนึ่งรายใดที่มียอดการจำหน่ายมากกว่าร้อยละ 10 ของยอดการจำหน่ายรวม

กลุ่มลูกค้าเป้าหมาย

1.  ร้านค้าปลีกน้ำมันหล่อลื่น จาระบี และแบตเตอรี่

2.  ศูนย์บริการรถยนต์และร้านซ่อมรถยนต์

3.  ร้านค้าส่งที่จำหน่ายผลิตภัณฑ์เกี่ยวกับรถยนต์

4.  ลูกค้าซึ่งเป็นผู้ค้าส่งในประเทศแถบชายแดน

5.  ผู้บริโภครายใหญ่ที่ประกอบธุรกิจโรงงานอุตสาหกรรม โรงงานประกอบรถยนต์ กิจการขนส่ง
    กิจการรถโดยสาร งานโยธา การประมง และ การทำเหมืองแร่

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อโดยเน้นที่สินค้าแบตเตอรี่เติมกรดพร้อมใช้

8.  ลูกค้าซึ่งเป็นผู้ค้าส่งในต่างประเทศกระจายไปในทวีปต่างๆ

การจำหน่ายและช่องทางการจำหน่าย

1.  ลูกค้าในประเทศและประเทศแถบชายแดน

  บริษัทมีทีมขายแยกเป็นส่วนขายกรุงเทพฯ และ ส่วนขายต่างจังหวัดที่ครอบคลุม

  ทั่วประเทศและประเทศแถบชายแดนเพื่อติดต่อกับลูกค้าโดยตรง

2.  ลูกค้าต่างประเทศ

  บริษัทมีฝ่ายกิจการต่างประเทศทำหน้าที่ติดต่อบริการลูกค้าต่างประเทศโดยตรง

4.2 ภาวะการแข่งขัน

1. ภาวะอุตสาหกรรมและการแข่งขันของน้ำมันหล่อลื่น

ตลาดในประเทศบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเชื้อเพลิงยังคงครองตลาดน้ำมันหล่อลื่นของรถยนต์นั่ง
กลุ่มบริษัทต้องปรับกลยุทธ์เน้นเจาะตลาดในส่วนนอกสถานีบริการน้ำมัน เชื้อเพลิง
และการรับจ้างผลิต โดยมุ่งแข่งขันในด้านคุณภาพและราคาเป็นสำคัญ เน้นการปรับปรุงพัฒนา
ทั้งคุณภาพ ราคา รูปลักษณ์ของผลิตภัณฑ์ การจัดแผนงานส่งเสริมการขาย การโฆษณาประชาสัมพันธ์
รวมทั้งการจัดหรือให้การสนับสนุนกิจกรรมเพื่อสังคมและกีฬาต่างๆ
ซึ่งเข้าถึงผู้ใช้โดยตรงอย่างต่อเนื่องและสม่ำเสมอ

2. ภาวะอุตสาหกรรมและการแข่งขันของจาระบี

ตลาดจาระบีจะขยายตัวตามภาคอุตสาหกรรมการผลิตที่ต้องใช้เครื่องจักร
และตามปริมาณการใช้ยานยนต์ กลุ่มบริษัทเป็น 1 ใน 5 บริษัทผู้ผลิตจาระบีรายใหญ่ที่สุดในประเทศ
ช่องทางการจำหน่ายที่สำคัญคือตลาดนอกสถานีบริการน้ำมันเชื้อเพลิง ตลาดประเทศแถบชายแดน
และตลาดต่างประเทศ รวมถึงการรับจ้างผลิต

3. ภาวะอุตสาหกรรมและการแข่งขันของแบตเตอรี่รถยนต์

ตลาดของแบตเตอรี่มี 2 ส่วนคือ ตลาดรถใหม่ (Original Equipment Market-OEM)
และตลาดชิ้นส่วนทดแทน (Replacement Equipment Market-REM)
โดยส่วนใหญ่จะเน้นที่ตลาดชิ้นส่วนทดแทนเป็นหลักจึงมีการแข่งขันในตลาดทดแทนมาก
กลุ่มบริษัทใช้ร้านค้าตามพื้นที่ต่างๆทั่วประเทศเป็นผู้กระจายสินค้า มีกลยุทธ์ทางด้านราคา โฆษณา
ประชาสัมพันธ์ อย่างต่อเนื่อง
และที่สำคัญคือความตั้งใจพัฒนาคุณภาพของแบตเตอรี่ให้มีประสิทธิภาพการใช้งานสูงขึ้น
มีอายุการใช้นานขึ้น โดยมีเป้าหมายคือความพึงพอใจสูงสุดสำหรับผู้บริโภค

4.3 สถานภาพและศักยภาพในการแข่งขัน

1. น้ำมันหล่อลื่น กลุ่มบริษัทมีโรงงานทั้งผลิตน้ำมันหล่อลื่นและภาชนะบรรจุเอง
ทำให้บริษัทอยู่ในฐานะที่พร้อมสำหรับการแข่งขันทั้งด้านคุณภาพและราคา

2. จาระบี
กลุ่มบริษัทมีโรงงานผลิตเองและเป็นผู้ครองส่วนแบ่งตลาดในประเทศและประเทศแถบชายแดนในสัดส่วนที่ค่อนข้างสูงตลอดหลายปีที่ผ่านมาจนถึงปัจจุบัน
เนื่องจากมีคุณภาพของสินค้าที่โดดเด่นและมีนโยบายราคาที่พอเพียงเป็นหลัก

3. แบตเตอรี่ บริษัทเน้นผลิตแบตเตอรี่ที่สามารถแกะกล่องพร้อมใช้งานภายใน 5 นาที ไม่มีรู
ไม่ต้องเติมน้ำกลั่นตลอดอายุการใช้งาน จึงใช้งานง่าย เหมาะกับยุคสมัยใหม่
อีกทั้งเก็บไฟได้นานกว่าแบบเดิมถึง 5 เท่าและรับประกันนานถึง 18
เดือนจึงเป็นที่นิยมของตลาดต่างประเทศมาก

4.4 ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด บริษัทดำเนินงานมานานถึง 49 ปี
จึงมีความเข้าใจในตัวลูกค้าและการตลาดที่เข้าถึงผู้บริโภคเป็นอย่างดี
มีการปรับเปลี่ยนกลยุทธ์ทางการตลาดให้ทันสมัย ส่งเสริมการขาย โฆษณา
และประชาสัมพันธ์ให้ลูกค้ารับรู้และมีส่วนร่วมกับบริษัทได้อย่างสม่ำเสมอและทั่วถึง

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพและทันสมัย
มีความยืดหยุ่นกับลูกค้าทุกๆระดับ

3. ด้านการผลิต บริษัทปรับปรุงพัฒนาผลิตภัณฑ์ และเทคโนโลยี่ในการผลิตอย่างต่อเนื่อง
ให้สามารถผลิตสินค้ามากแบบในเวลาสั้น เพื่อให้ทันกับความต้องการที่หลากหลายของลูกค้าทุกระดับ
ให้ทันกับความก้าวหน้าของเทคโนโลยีของโลกปัจจุบันซึ่งเน้นการมีคุณภาพคุ้มกับราคาที่สามารถมัดใจลูกค้าให้เกิดความมั่นใจเชื่อถือในตัวผลิตภัณฑ์ของบริษัทแบบยั่งยืน

4. ด้านบุคลากร บริษัทมีทั้งพนักงานขายที่มากพอสำหรับการควบคุมพื้นที่ทุกจังหวัดในประเทศ
มีพนักงานฝ่ายผลิต ฝ่ายบริการขาย และจัดส่งของ
ที่พร้อมจะให้บริการลูกค้าด้วยความรวดเร็วและทันต่อเหตุการณ์

ข้อเสียเปรียบ

บริษัทเสียเปรียบในด้านช่องทางการจัดจำหน่ายผลิตภัณฑ์น้ำมันหล่อลื่น
เนื่องจากบริษัทไม่มีสถานีบริการน้ำมันเชื้อเพลิงเป็นของตนเอง

5. การจัดหาผลิตภัณฑ์

5.1 ลักษณะการจัดให้ได้มาซึ่งผลิตภัณฑ์

1. ผู้ผลิตและกำลังการผลิต

  ----------------- ------------------------------ -----------------------
  สินค้า              บริษัทย่อยผู้ผลิต                    กำลังการผลิตเต็มที่ต่อปี

  น้ำมันหล่อลื่น         บจก.พรีเมียลูบริแค้นท์               66.54 ล้านลิตร

  จาระบี             บจก.สยามลูบริแค้นท์อินดัสทรี่          37.26 ล้านกิโลกรัม

  แบตเตอรี่           บจก.สยามแบตเตอรี่อินดัสทรี่          1,200,000 ลูก
  ----------------- ------------------------------ -----------------------

ปัจจุบันกลุ่มบริษัทมีกำลังการผลิตที่รองรับตลาดทั้งในและต่างประเทศได้อย่างเพียงพอ

 2. การจัดหาวัตถุดิบหลัก

+----------------+--------------------------+--------------------------+
| วัตถุดิบหลัก       | แหล่งที่มา                  | ซื้อจาก                    |
+----------------+--------------------------+--------------------------+
| น้ำมันพื้นฐาน      | ผู้ผลิตภายในประเทศ          | บมจ. ไทยลู้บเบส            |
+----------------+--------------------------+--------------------------+
| สารเพิ่มคุณภาพ    | ผู้ผลิตวัสดุเคมีภัณฑ์            | การนำเข้า หรือผ่านตัวแทน     |
|                |                          |                          |
|                | ในต่างประเทศ              | ในประเทศ                 |
+----------------+--------------------------+--------------------------+
| ตะกั่วบริสุทธิ์      | ผู้ผลิตภายในประเทศ          | บจก.ไทยนันฯ               |
+----------------+--------------------------+--------------------------+
| ตะกั่วผสม        | ผู้ผลิตภายในประเทศ          | บจก.เบอร์กโซ่เมตัลส์ (ไทย)   |
+----------------+--------------------------+--------------------------+
| เปลือกหม้อแบตฯ   | ผู้ผลิตภายในประเทศ          | บมจ. ศรีไทยซุปเปอร์แวร์      |
+----------------+--------------------------+--------------------------+

3. ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+----------------------+----------+-----------+----------+-----------+
| ชื่อผู้จำหน่ายวัตถุดิบ       | ประเทศ   | ชนิดสินค้า   | ระดับค    | ระย       |
|                      |          |           | ุณภาพสินค้า | ะเวลาที่เป็น |
|                      |          |           |          |           |
|                      |          |           |          | คู่ค้ากัน     |
+----------------------+----------+-----------+----------+-----------+
| บมจ. ไทยลู้บเบส        | ไทย      | น้ำมันพื้นฐาน | ดีมาก     | 14 ปี      |
+----------------------+----------+-----------+----------+-----------+

แต่อย่างไรก็ตามการสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากยังสามารถจัดหาวัตถุดิบได้จากผู้จำหน่ายในประเทศรายอื่น และผู้จำหน่ายจากต่างประเทศ

5.2 กระบวนการผลิต และการกำจัดวัตถุดิบเหลือใช้

กระบวนการผลิตแบตเตอรี่ เป็นระบบปิด(Closed Loop)
ทำให้ไม่มีปัญหาต่อสภาพสิ่งแวดล้อมบริเวณโรงงานและรอบนอกโรงงาน

กระบวนการผลิตน้ำมันหล่อลื่นและจาระบี
ขั้นตอนการผลิตอยู่ภายในท่อส่งหรือภาชนะปิดตลอดกระบวนการ
และมีของเสียจากกระบวนการน้อยมาก

ของเสียและวัสดุเหลือใช้จากการผลิต โรงงานผลิตทั้ง 3 แห่งได้จัดให้มีบ่อสำหรับบำบัดน้ำเสีย
และมีการจัดจ้างผู้ประกอบการภายนอกในการทำลายของเสียให้ถูกต้องตามระเบียบของกรมโรงงานอุตสาหกรรม
ตามประกาศกระทรวงอุตสาหกรรมฉบับที่ 1 และ ฉบับที่ 6

6. งานที่ยังไม่ได้ส่งมอบ

- ไม่มี –